《在朝思乡》
元代·李孟

西望家山咫尺间，白头多病不知还。中书三入成何事，画里相看亦厚颜。

作者简介：（1255—1321）元潞州上党人，徙汉中，字道复，号秋谷。七岁能文，博学强记，通贯经史。世祖时累荐不就。成宗大德初，侍仁宗于宫中，日陈善言正道，多所进益。武宗之立，孟有策画功。仁宗嗣立，拜中书平章政事，力以国事为己任。以宋儒及许衡从祀孔庙，行科举取士之制。英宗即位，为铁木迭儿诬谤，降授侍讲学士。孟宇量闳廓，材略过人，三入中书，民间利益，知无不言，士无贵贱，贤者进拔。为文有奇气。卒谥文忠。有《秋谷集》。